ສະຫະລັດ ຕັ້ງຂໍ້ຫາ ຢ່າງເປັນທາງການ ຕໍ່ພວກຕ້ອງຫາ ກໍ່ການຮ້າຍ 9/11 (ເບິ່ງວີດີໂອ)
ພວກຈໍາເລີຍ ທີ່ທໍາການໂຈມຕີສະຫະລັດ ໃນວັນທີ 11 ກັນຍາ 2001 ຖືກກ່າວຫາຢ່າງເປັນທາງການ ຢູ່ທີ່ສານ
ສານທະຫານພິເສດໄດ້ຕັ້ງຂໍ້ຫາຢ່າງເປັນທາງການຕໍ່ນາຍ Khalid Sheikh Mohamad ຜູ້ ຕ້ອງຫາທີ່ອ້າງຕົນເອງວ່າເປັນຫົວໜ້າວາງແຜນໃນການໂຈມຕີຂອງພວກກໍ່ການຮ້າຍໃນວັນທີ 11 ເດືອນກັນຍາ ປີ 2001 ຕໍ່ສະຫະລັດ ພ້ອມທັງຄູ່ຈໍາເລີຍອີກ 4 ຄົນໃນການກໍ່ອາຊະຍາກໍາ ທີ່ຮວມທັງການເປັນຄາດຕະກອນແລະກໍ່ການຮ້າຍ ບັນດາໄອຍະການອ່ານຂໍ້ຫາຕ່າງໆຕໍ່ພວກຈໍາເລີຍທັງ 5 ໃນລະຫວ່າງການນໍາໂຕຂຶ້ນສານ ໃນວັນເສົາວານນີ້ທີ່ຖານທັບເຮືອຂອງສະຫະລັດທີ່ອ່າວ Guantanamo, ປະເທດ Cuba ບ່ອນທີ່ພວກຈໍາເລີຍເຫຼົ່ານີ້ໄດ້ຖືກກັກຂັງມາເປັນເວລາຫຼາຍປີ ທ່າມກາງການຕໍ່ສູ້ກັນທາງກົດ ໝາຍແລະການເມືອງ ກ່ຽວກັບວິທີການແລະສະຖານທີ່ດໍາເນີນຄະດີພວກຈໍາເລີຍເຫຼົ່ານີ້ ຂໍ້ກ່າວຫາແມ່ນຮວມທັງການຮວມຫົວກັນວາງແຜນກໍ່ການຄາດຕະກໍ າຊຶ່ງເປັນການລະເມີດ ກົດໝາຍສົງຄາມ ການທໍາລາຍຊັບສິນ ການຈີ້ເຮືອບິນ ແລະການກໍ່ການຮ້າຍ ຖ້າຫາກ ພວກຈໍາເລີຍເຫຼົ່ານີ້ ຖຶກພົບເຫັນວ່າມີຄວາມຜິດແທ້ ທັງ 5 ຄົນກໍຈະປະເຊີນກັບໂທດປະຫານ ຊີວິດ ຍ້ອນບົດບາດຂອງພວກເຂົາໃນການໂຈມຕີທີ່ໄດ້ສັງຫານປະຊາຊົນໄປ 2976ຄົນໃນ ນະຄອນນີວຢອກ ໃນກຸງວໍຊິງຕັນແລະໃນທົ່ງນາແຫ່ງນຶ່ງ ໃນລັດ Pennnsylvania ນັ້ນ ນັບວ່າເປັນການໄປປາກົດໂຕຢູ່ໃນສານຄັ້ງທໍາອິດຂອງນາຍ Mohamed ແລະພວກຈໍາເລີຍ ອີກ 4 ຄົນໃນຮອບຫຼາຍປີຜ່ານມາ ພວກຜູ້ຕ້ອງຫາເຫຼົ່ານີ້ພາກັນເລືອກທາງເພື່ອໜ່ວງເວລາ ຄໍາແກ້ຟ້ອງຂອງພວກເຂົາເຈົ້າແລະທ້າທາຍ ບໍ່ຍອມຕອບຄໍາຖາມໃດໆຂອງພວກຜູ້ພິພາກສາ ສານທະຫານ ແລະຖ່ວງດຶງການດໍາເນີນຄະດໃຫ້ຊັກຊ້າ ຈໍາເລີຍ ນາຍ Walid bin Attash ໄດ້ຖືກມັດໄວ້ກັບຕັ່ງນັ່ງຢູ່ໃນສານ ກ່ອນຈະຖືກແກ້ມັດ ຫຼັງຈາກຜູ້ກ່ຽວຕົກລົງຈະປະພຶດຕົນດີໃນສານ ແລະນາຍ Ramzi Binal Shibh ໄດ້ລົບ ກວນການດໍາເນີນຄະດີໃນສານ ໂດຍການຮ້ອງຂຶ້ນຢ່າງກະທັນຫັນຢືນຢັນວ່າ ຜູ້ກ່ຽວອາດ ຈະຖືກສັງຫານ ຈໍາເລີຍຄົນນຶ່ງໄດ້ເລີ້ມແກ້ເຄື່ອງນຸ່ງອອກ ໃນຂະນະທີ່ຈໍາເລີຍອີກຢ່າງນ້ອຍຄົນນຶ່ງ ລຸກຢືນ ຂຶ້ນ ແລະທໍາການໄຫວ້ວອນຢູ່ກັບພື້ນຫ້ອງສານນັ້ນ ການຕັ້ງຂໍ້ກ່າວຫາໃນສານນີ້ເປັນບາດກ້າວທໍາອິດ ກ່ອນການດໍາເນີນຄະດີ ແລະເປັນເທື່ອ ທີສອງທີ່ສະຫະລັດໄດ້ພະຍາຍາມຟ້ອງຮ້ອງພວກຜູ້ຕ້ອງຫາ ໃນການໂຈມຕີເມື່ອວັນທີ 11 ກັນຍາທີ່ສະຫະລັດ ການດໍາເນີນຂັ້ນຕອນທາງດ້ານກົດໝາຍນີ້ຄາດວ່າ ຈະໃຊ້ເວລາ ຫຼາຍປີ ນາຍພົນຈັດຕະວາ Mark Martins ຫົວໜ້າໄອຍະການທະຫານໃຫ້ຄໍາໝັ້ນສັນ ຍາວ່າ ການພິຈາລະນາຄະດີນີ້ຈະດໍາເນີນໄປຢ່າງຍຸຕິທໍາ ບັນດາສະມາຊິກຄອບຄົວຫຼາຍຄົນຂອງພວກທີ່ໄດ້ຮັບເຄາະຮ້າຍຈາກການໂຈມຕີຂອງພວກ ກໍ່ການຮ້າຍເຫຼົ່ານີ້ ໄດ້ຖືກຄັດເລືອກໂດຍການຈົກສະຫຼາກໃຫ້ເດີນທາງໄປຍັງອ່າວກວນຕາ ນາໂມ ທີ່ເກາະCuba ນັ້ນ ເພື່ອໄປເບິ່ງການດໍາເນີນຄະດີໃນວັນເສົາວານນີ້ ແລະພວກຍາດຕິ ພີ່ນ້ອງຄົນອື່ນໆໄດ້ໄປເຕົ້າໂຮມກັນໃນຖານທັບແຫ່ງຕ່າງໆໃນສະຫະລັດ ເພື່ອເບິ່ງການດໍາ ເນີນຄະດີ ທາງໂທລະພາບວົງຈອນປິດ